આ અંગે સેક્રેટરી ડૉ. મહેશ કાપડિયાએ કહ્યું કે, સરકારે ડૉક્ટર્સની માંગણી અને લાગણીનો સ્વીકાર કર્યો છે તેના કારણે ડૉક્ટર્સમાં આનંદની લાગણી વ્યાપી છે. સરકારના આ હકારાત્મક નિર્ણયથી રાજ્યના આશરે ૧૦ હજારથી વધુ ઈનસર્વિસ ડૉક્ટર્સને દોઢથી ૨.૭૫ લાખ રૂપિયા સુધીનો વ્યક્તિગત લાભ થવાનો છે. ડૉ. રણછોડભાઈ પટેલે કહ્યું કે, રાજ્ય સરકારના નાણામંત્રીના હકારાત્મક વલણ સામે ઈનસર્વિસ ડૉક્ટર્સના પ્રતિનિધિઓએ ૧ એપ્રિલ-૨૦૦૪થી નિકળતા લેણાનું જે વ્યાજ થાય છે તેને લોકહિતમાં જતું કરવા નિર્ણય કર્યો છે.